Diari Oficial de la Generalitat Valenciana


Sumari del DOGV 9279, del 16-02-2022 (2022/1159)

Extracte de la Resolució de 27 de gener de 2022, del Vicerrectorat de Cultura i Esport de la Universitat de València, per la qual es convoca el II Concurs d'Activa Fest, per a l'any 2022.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9279

Data del DOGV
:   16-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1159


Data del document
:   27-01-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 27 de gener de 2022, del Vicerrectorat de Cultura i Esport de la Universitat de València, per la qual es convoca el II Concurs d'Activa Fest, per a l'any 2022. [2022/1159]  
BDNS (identif.): 610328.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/610328)  
  
Primer. Beneficiaris  
Associacions, col·lectius o persones que organitzen festivals, amb contingut cultural o artístic.  
  
Segon. Objecte  
Fomentar la creativitat i la reflexió crítica a través de l'art. Per a aquest se seleccionaran les millors activitats culturals o artístiques que formen part de festivals, i que, almenys, l'esmentada activitat es desenvolupe al Centre Cultural la Nau, o en algun altre espai de la Universitat de València, abans del 30 de novembre de 2022, i d'acord amb la normativa sociosanitària vigent en aquell moment.  
  
Tercer. Bases reguladores  
La convocatòria està publicada en l'URL: https://links.uv.es/v53zGM2  
  
Quarta. Quantia  
L'import total de les ajudes a concedir ascendeix a 15.000 euros. La dotació econòmica per a cadascuna de les activitats seleccionades no superarà els 3.000 euros per projecte. La quantitat econòmica indicada per a cada activitat estarà subjecta a les retencions legalment establertes d'acord amb la legislació fiscal. L'import de l'ajuda concedida serà abonat el 100 % una volta acabada la presentació, mitjançant transferència bancària.  
  
Cinqué. Termini de presentació de sol·licituds  
El termini de presentació de sol·licituds s'iniciarà a partir de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV), i finalitzarà transcorreguts vint dies hàbils des d'aquesta publicació. Les sol·licituds d'aquest concurs es realitzaran amb els formularis accessibles a través del web https://webges.uv.es/uvEntreuWeb/menu.jsp'idtramite=EXPSOLP2U que s'hauran d'emplenar mitjançant l'aplicació ENTREU.  
  
Sisé. Altres dades  
La sol·licitud haurà d'anar acompanyada de la següent documentació:  
a) El formulari de la sol·licitud, emplenat i signat (annex II).  
b) Fotocòpia de l'DNI de la persona sol·licitant, en el cas de col·lectius de cada una de les persones que hi participin o de l'NIF de l'associació.  
c) Ressenya de la trajectòria del festival i de les entitats col·laboradores.  
d) Si l'activitat és presentada per un col·lectiu, cal aportar el seu currículum.  
e) Memòria tècnica de l'activitat a desenvolupar, amb informació detallada de la mateixa i la documentació complementària que es consideri oportú aportar.  
f) Declaració responsable de cada un de les o els sol·licitants de l'ajuda, segons model normalitzat proporcionat pel Servei de Cultura Universitària, en el qual s'acrediti el compliment de les obligacions tributàries i de la Seguretat Social, i que no incorre en cap de les circumstàncies que recullen els articles 13.2 i 13.3 de la Llei 38/2003 general de subvencions. En el supòsit que les sol·licituds siguen presentades per col·lectius o associacions, haurà d'incorporar la declaració responsable de cadascuna de les persones que hi participen (annex III).  
  
València, 27 de gener de 2022.- La rectora, p. d. (DOGV 18.01.2021), la vicerectora de Cultura i Esport: Ester Alba Pagán.